Amcu-staking gaan voortAmcu-lede verlede week in Marikana Foto: @ewnreporter op Twitter Stakende platinummynwerkers van Rustenburgse platinummyne gaan Maandag deur die Association of Mineworkers and Construction Union (Amcu) toegespreek word oor Vrydag se onderhandelinge. “Ons gaan ons lede op hoogte bring met alles wat Vrydag by die Kommissie vir Versoening, Bemiddeling en Arbitrasie (KVBA) bespreek is, asook oor wat voortaan bespreek gaan word,” het Lazarus Khoza, die vakbondverteenwoordiger by Anglo American Platinum (Amplats) se Khuselela-myn, gesê. Hy het gesê die staking gaan voort totdat daar aan al hul eise voldoen is. “Ons eise het nog nie verander nie.” Amcu-lede van drie van die wêreld se grootste platinummyne, Impala, Lonmin en Amplats in Rustenburg, het Donderdag begin staak. Hulle eis ŉ intreesalaris van R12 500 ŉ maand. Amcu, die myne se bestuurders en Mildred Oliphant, minister van arbeid, asook Susan Shabangu, die minister van minerale bronne, het Vrydag by die KVBA se hoofkantoor in Johannesburg vergader. Besprekings gaan na verwagting van Maandag tot Woensdag in Pretoria voort. Lees ook: Amcu-onderhandelings duur voort Amcu-staking: Drama by Amplats Partye vergader op dag twee van Amcu-staking Amcu stem in tot verdere onderhandelinge Amcu-staking: “Lonmin het busse gestop” Stakende mynwerkers kom by Marikana-stadion byeen